stanford-oval/wikipedia huggingface dataset:
Libanonin rauhanturvaoperaatio 2006
YK:n suunnitelma

YK:lla on tavoitteena se, että sillä on kaiken kaikkiaan enintään 15 000 rauhanturvaajaa Etelä-Libanonissa. Tähän lukuun lasketaan alueella jo olevat 2 000 UNIFIL-rauhanturvaajaa, jolloin voidaan lähettää 13 000 lisää. Yhdistyneiden kansakuntien tavoitteena on se, että:
2. syyskuuta 2006 olisi paikalla 3 500 rauhanturvaajana, mihin sisältyisi kolme jalkaväkipataljoonaa, yksi kevyt tiedustelupataljoona, yksi rakentajapioneeripataljoona ja sotilaspoliisi.
5. lokakuuta 2006 olisi paikalla kolme moottoroitua jalkaväkipataljoonaa, kaksi kevyttä tiedustelupataljoonaa lisää sekä lisää pioneereja ja sotilaspoliiseja.
4. marraskuuta 2006 mennessä loput joukoista. Telepgraph
Yhdistyneiden kansakuntien joukkoja komentaa ranskalainen kenraali helmikuuhun 2007, minkä jälkeen komento siirtyy italialaiselle kenraalille.
Joukkoja tarjonneita maita

Bangladesh tarjosi joukkoja. Israel ei hyväksy sellaisten niiden maiden joukkoja, joilla ei ole diplomaattisuhteita Israeliin.
Belgia tarjoaa neljää sataa sotilasta
Bulgaria tarjoaa noin sataa sotilasta tai lääkintähenkilökuntaan kuuluvaa YK:lle. Asia selviää kymmenen päivän kuluessa
Espanja lupaa lähettää enintään 1200 sotilasta
Indonesia tarjosi joukkoja. Israel ei hyväksy sellaisten maiden joukkoja, joilla ei ole diplomaattisuhteita Israeliin.
Italia lähettää 2 500 rauhanturvaajaa Etelä-Libanoniin
Malesia tarjosi joukkoja. Israel ei hyväksy sellaisten maiden joukkoja, joilla ei ole diplomaattisuhteita Israeliin.
Puola tarjoaa 250 sotilasta
Ranska. Alun perin tarjottu 2 500 sotilasta, sittemmin ilmoitettu, että alueella jo olevan 200 UNIFIL-rauhanturvaajan lisäksi tulee noin 200 rakentajapioneeria. 49 pioneeria lähti jo ensivaiheessa. Myöhemmin on ilmoitettu, että Ranska tuleekin lähettämään kaksi 800 sotilaan pataljoonaa, yhteensä 1600 sotilasta lisää.
Saksa. Israelin päämministeri Ehud Olmert pyysi Saksalta suoraan rauhanturvaajia, mihin Angela Merkel myöntyi. Saksan yleinen mielipide oli kuitenkin penseä ja lopulta päätettiin lähettää laivasto-osasto tukemaan rauhanturvaoperaatiota. Saksalaiset tarjoavat käyttöön myös sairaalalaivan.
Suomi, 250 raivaaja- tai rakentajapioneeria, vahvistettu komppania. Raivaajapioneereja Porin prikaatista ja mikäli tarvitaan rakennuspioneereja niin rakennusmiehiä reservistä.
Turkki on valmis lähettämään rauhanturvaajia Libanoniin
Yhdysvallat suositti alussa, että Egypti ja Turkki lähettäisivät joukkoja Etelä-Libanoniin.
Lord of the Rings: Game One

| Lord of the Rings: Game One |
| --- | --- |

Kehittäjä:  Beam Software
Julkaisija:  Melbourne House, Addison-Wesley
Julkaistu:   1986
Lajityyppi:  seikkailupeli
Pelimuoto:  yksinpeli
Alusta:  ZX Spectrum, Amstrad PCW, DOS, Apple II, BBC Micro, Commodore 64, Amstrad CPC ja Mac OS
Jakelumuoto:  C-kasetti
Lisää peliartikkeleitaVideopelien teemasivulla
Lord of the Rings: Game One (myös nimellä The Fellowship of the Ring) on Beam Softwaren kehittämä ja Melbourne Housen julkaisema seikkailupeli, joka perustuu J. R. R. Tolkienin kirjaan Taru sormusten herrasta. Peli on julkaistu vuonna 1986 Amstrad CPC:lle, Amstrad PCW:lle, Apple II:lle, BBC Microlle, Commodore 64:lle, DOS:lle, Macintoshille ja ZX Spectrumille.
Aiheesta muualla

Lord of the Rings: Game One MobyGamesissa (englanniksi)
Lord of the Rings: Game One SpectrumComputing.co.uk -sivustolla (englanniksi)
Lidice

Lidicen lasten muistomerkki Lidicessä osoittaa lapsiuhrien määrän. Sen on 1990-luvulla suunnitellut taiteilija Marie Uchytilová.
Lidice (saks. Liditz) on kylä Keski-Böömin läänissä Tšekissä, 22 kilometriä Prahasta luoteeseen, lähellä Kladnon kaupunkia. Kylä tuli kuuluisaksi, kun natsit valitsivat sen sattumanvaraisesti kohteeksi kostoiskulle natsijohtaja Reinhard Heydrichin murhan takia. Käskyn kostoiskusta antoivat Adolf Hitler ja SS-johtaja Heinrich Himmler ja sen toteuttivat Böömin ja Määrin SS-joukot.

Isku tapahtui 10. kesäkuuta 1942. Kylän yli 16-vuotiaat miespuoliset asukkaat (172) ammuttiin, kun taas useita satoja naisia ja lapsia lähetettiin Puolaan Chełmnon tuhoamisleiriin. Ainoastaan 153 naista ja 17 lasta selvisi leiriltä takaisin. Kylän jokainen rakennus räjäytettiin ja poltettiin. Sen jälkeen rauniot raivattiin ja niiden päälle ajettiin maata ja sementtiä. Hävitys sinetöitiin painamalla alueesta uudet kartat, joista Lidice oli poistettu.
Koska natsit yrittivät saada maailman unohtamaan tapahtuman, syntyi vastareaktio. Kyliä ja sairaaloita nimettiin Lidice-nimellä esimerkiksi Meksikossa, Venezuelassa, Panamassa ja Brasiliassa. Coventryssä on kaupunginosa Lidice. Tšekkiläinen säveltäjä Bohuslav Martinů teki aiheesta sävelteoksen Památník Lidicím eli Lidicen muistoksi (1943). Siinä olevan teeman ta-ta-ta-taa on tulkittu viittaavan sekä Beethovenin 5. sinfoniaan että sähkötyksen v-kirjaimeen (victory). Elokuvaohjaaja Humphrey Jennings teki aiheesta filmin The Silent Village (1943). Myöhemmin (1975) myös brittiläinen filmi Operation Daybreak on saanut aiheensa Lidicen tapahtumasta.
Kylä jälleenrakennettiin toisen maailmansodan jälkeen vuonna 1949 tuhotun kylän pohjoispuolelle. Vuonna 2003 siellä oli 451 asukasta.
Aiheesta muualla

Wikimedia Commonsissa on kuvia tai muita tiedostoja aiheesta .
Martinů, Památník Lidicím (Arkistoitu – Internet Archive), sävellystiedot
Lidice Memorial (englanniksi) (tšekiksi) (saksaksi) (venäjäksi)
Humphrey Jennings, The Silent Village Internet Movie Databasessa (englanniksi)
Alan Heath, Fate of the children of Lidice (Youtube)
Santiago Stucchi Portocarrero, Lidice (Youtube)
Chelmno Concentration Camp (Youtube)
Lapin Panimo

| Lapin Panimo Oy |
| --- | --- |
Yritysmuoto:  osakeyhtiö
Perustettu:  2015
Toimitusjohtaja:  Arturs Dutka
Kotipaikka:  Rovaniemi
Toimiala:  panimotoiminta
Kotisivu:  lapinpanimo.fi
Infobox OKVirheellinen NIMI-arvo: 
Lapin Panimo Oy on Rovaniemellä toimiva pienpanimo. Yritys on perustettu vuonna 2015. Toimitusjohtajana toimii panimomestari Arturs Dutka. Panimon ensimmäiset oluet tulivat myyntiin syyskuussa 2016. Pullotetun veden myynti alkoi vuonna 2018. Panimo on tunnettu suodattamattomista, väri-, lisä- ja säilöntäaineettomista oluistaan.
Panimomestari

Lapin Panimon panimomestarina toimii Latviasta Rovaniemelle muuttanut Arturs Dutka. Oluen panemisen hän on opetellut VLB Berlinissä, Saksan panimoteollisuuden tutkimus- ja opetuslaitoksessa. Dutkan kanssa oluita on ollut kehittelemässä vanhempi panimomestari Wolfgang Trautner, jolla on lähes 40 vuoden kokemus panimomestarina ympäri maailmaa.
Historia

Lapin Panimo jatkaa kaupungin oluenpanemisen perinnettä yli puolen vuosisadan tauon jälkeen. Ennen sotia Rovaniemellä toimi K. J. Auttin Höyrypanimo Oy, jonka Tornion Portteri ja Oluttehdas osti vuonna 1933. Oluen panemiseen tuli kuitenkin pitkä tauko lokakuusta 1944 alkaen, sillä Höyrypanimon rakennukset tuhoutuivat Lapin sodassa.
Tuotteet

Lapin Panimon perus tuotevalikoimaan kuuluu 12 eri olutta ja vuotuinen tuotantokapasiteetti yltää 300 000 litraan. Perusvalikoiman lisäksi tuotantoon kuuluu sesongin mukaan valmistettavia oluita ja 1.10.2018 Panimo aloitti Kaltio-kivennäisveden myynnin. Lapin Panimo tekee asiakkaille myös mittatilausoluita. Alkoholilain uudistuksen jälkeen Lapin Panimo aloitti suoramyynnin panimomyymälästä heinäkuussa 2018.
Aiheesta muualla

Yrityksen verkkosivusto
Lehmo Balls -96

| Lehmo Balls -96 |
| --- | --- |
Perustettu:  1996
Paikkakunta:  Kontiolahti
Kotihalli:  Lehmon liikuntahalli
Seuratyöntekijä:  Tero Kosonen
Puheenjohtaja:  Ari Soikkeli
Miesten sarjataso:  2.divisioona
Naisten sarjataso:  2.divisioona
Kotisivut:  https://www.leba96.fi/
Lehmo Balls -96 (myös Lehmo Balls'96, lyhenne LeBa-96) on kontiolahtelainen salibandyjoukkue. Seuran edustusjoukkue on pelannut parhaimmillaan kautena 2009-2010 miesten I-divisioonassa. Nyt edustus pelaa miesten II-divisioonassa kaudella 2024-25 nimellä LeBa96 OldBoys. Naisten joukkue pelaa II-divisioonan SK-Sarjaa. Seuralla on paljon junioritoimintaa eri ikäluokissa. Myös salibandykerhot kuuluvat seuran toimintaan. Jäsenmäärä ylitti 200 jäsenen rajan kaudella 2008-2009 ja tällä hetkellä LeBalaisia on n.300.
Aiheesta muualla

Seuran sivusto
Teemu Toppinen

Teemu Toppinen (s. 1977) on suomalainen metaeetikko ja filosofian apulaisprofessori Tampereen yliopistossa sekä käytännöllisen filosofian dosentti Helsingin yliopistossa. Hän on työskennellyt myös vierailevana tutkijana North Carolina/Chapel Hill:n, Edinburghin ja Tukholman yliopistoissa. Toppinen väitteli valtiotieteiden tohtoriksi Helsingin yliopistosta vuonna 2014 artikkeliväitöskirjalla Essays on Expressivism, jossa hän puolustaa ekspressivististä teoriaa normatiivisten lauseiden merkityksestä sekä normatiivisen ajattelun luonteesta. Metaetiikan lisäksi hän on tutkinut mm. normatiivista etiikkaa, epistemologiaa, toiminnan filosofiaa, kielifilosofiaa ja mielenfilosofiaa.
Luettelo GP3-ennätyksistä

Tämä on luettelo kaikkien GP3-sarjaan osallistuneiden kuljettajien ja tallien ennätyksistä.
Kuljettajien ennätykset

| Ennätyksen nimi | Ennätys | Ennätyksen haltija | Ennätyskilpailu/(Lähtö)/Kaudet |
| --- | --- | --- | --- |
| Eniten paalupaikkoja | 6 |  Mitch Evans | Italian GP 2012 |
| Eniten voittoja yhdellä kaudella | 5 |  Esteban Gutiérrez  Dean Stoneman  Luca Ghiotto ja  Marvin Kirchhöfer | Kaudella 2010 Kaudella 2014 Kaudella 2015 |
| Eniten eri voittajia kauden alusta | 10 |  Nigel Melker  Alexander Sims  Mitch Evans  Tamás Pál Kiss  Adrian Quaife-Hobbs  James Calado  Nico Müller  Lewis Williamson  Rio Haryanto  Valtteri Bottas | Kausi 2011 |
| Eniten voittoja yhdellä kaudella ilman mestaruutta | 5 |  Dean Stoneman  Luca Ghiotto ja  Marvin Kirchhöfer | Kaudella 2014 Kaudella 2015 |
| Pienin marginaali voittajan ja toiseksi sijoittuneen välillä | 0,293 sekuntia |  Tío Éllinas ja  Dean Stoneman | Abu Dhabin GP 2013 (1) |
| Eniten nopeimpia kierroksia yhdellä kaudella | 9 |  Luca Ghiotto | Kaudella 2015 |
| Eniten viikonlopun molempien kilpailun voittoja | 1 |  António Félix da Costa | Unkarin GP 2012 |
| Vähiten voittoja kauden maailmanmestarilla | 3 |  Daniil Kvjat | Kausi 2013 |
| Vähiten paalupaikkoja mestaruusvuonna | 1 |  Valtteri Bottas | Kausi 2011 |
| Vähiten pisteitä mestaruusvuonna | 62 |  Valtteri Bottas | Kausi 2011 |
| Eniten pisteettömiä kilpailuja mestaruuskaudellaan | 7 |  Valtteri Bottas | Kaudella 2011 |
| Suurin piste-ero MM-sarjan ensimmäisen ja toisen kuljettajan välillä | 79 |  George Russell | Abu Dhabin GP 2017 (2) |
| Pienin piste-ero MM-sarjan ensimmäisen ja toisen kuljettajan välillä | 7 |  Valtteri Bottas | Italian GP 2011 (2) |
| Eniten keskeytyksiä kauden aikana | 9 |  Renger van der Zande | Kaudella 2011 |
| Eniten peräkkäisiä keskeytyksiä | 5 |  Renger van der Zande | Unkarin GP 2011 (1) – Italian GP 2011 (2) |
| Eniten peräkkäisiä karsiutumisia | 2 |  Carmen Jordá | Britannian GP 2012 |
Kuljettajien ennätykset > Tallien ennätykset

| Ennätyksen nimi | Ennätys | Ennätyksen haltija | Ennätyskilpailu/(Lähtö)/Kaudet |
| --- | --- | --- | --- |
| Eniten kilpailuja ilman voittoa | 48 |  Atech Grand Prix | Kaudet 2010–2012 |
| Vähiten kilpailuja | 16 |  Ocean Racing Technology | Kausi 2012 |
Lepidodactylus lugubris

| Lepidodactylus lugubris |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Osalahko::  Gekkota
Heimo::  Gekot Gekkonidae
Suku::  Lepidodactylus
Laji::  lugubris
Kaksiosainen nimi
 Lepidodactylus lugubris  (Duméril & Bibron, 1836) 
Katso myös
   Lepidodactylus lugubris Wikispeciesissä   Lepidodactylus lugubris Commonsissa 
Infobox OKNimi-testi OKIUCN-testi OK: 
Muutaman viikon vanha poikanen
Lepidodactylus lugubris on partenogeneettisesti lisääntyvä liskolaji, joka kuuluu gekkoliskojen heimoon.
Kuvaus

Aikuisen Lepidodactylus lugubrisin pituus on noin 8,5–10 senttimetriä. Vastakuoriutuneet poikaset ovat vain parin senttimetrin mittaisia. Väritykseltään ne ovat rusehtavia, mutta väritys saattaa vaihdella esimerkiksi lämpötilan mukaan hyvin vaaleasta tummanruskeaan.
Melkein kaikki lajin yksilöt ovat naaraita ja vaikka uroksia esiintyykin luonnossa, ovat ne hyvin harvinaisia ja usein steriilejä. Naaraat munivat yhdestä kahteen munaa kerrallaan, 4–6 viikon välein.
Ravinto

Lepidodactylus lugubris on kaikkiruokainen. Luonnossa se syö hyönteisiä, hedelmiä ja siitepölyä. Lemmikkieläiminä ne syövät tyypillisesti kalsiumilla pölytettyjä hedelmäkärpäsiäselvennä ja muita pieniä hyönteisiä sekä harjasgekoille tarkoitettua valmisruokaa.
Lemmikkinä

Partenogeneettisen lisääntymistapansa ansiosta Lepidodactylus lugubris lisääntyy helposti vankeudessa. Ne ovat sosiaalisia eläimiä, mikä on harvinaista matelijoiden keskuudessa. On suositeltavaa pitää vähintään kolmen liskon ryhmää.
Vaatimukset elinolosuhteiden suhteen ovat lähellä harjasgekkoja.
Timo Salonen

Timo Salonen on seuraavien suomalaisten henkilöiden nimi:
Timo Salonen, jalkapalloilija
Timo Salonen, juoksija
Timo Salonen, jääkiekkoilija
Timo Salonen, ralliautoilija
Timo Salonen, toimittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Timo Salonen”, voi hakea sivunnimihaulla, laajalla sivunnimihaulla tai tekstihaulla.
Teemu Vihtilä

| Henkilötiedot |
| --- | --- | --- | --- |
Syntymäaika: 24. elokuuta 1980 (ikä 44)
Syntymäpaikka: Pori, Suomi
Pelipaikka: keskikenttäpelaaja
Pituus: 176 cm
Junioriseurat
1990–1995: MuSa
1996–1999: Jazz
Seurat
| Vuodet | Seura | O | (M) |
| 1997–2000 | Jazz | 48 | (1) |
| 1999 | → P-Iirot (laina) | 7 | (0) |
| 2001–2002 | FC Inter | 23 | (1) |
| 2001–2002 | → VG-62 | 18 | (8) |
| 2003–2004 | Jazz | 48 | (3) |
| 2005 | KaIK | 21 | (4) |
| 2006–2011 | PoPa | 136 | (27) |
| 2012–2013 | Jazz | 46 | (13) |
| Yhteensä | Yhteensä | 347 | (57) |
Maajoukkue
| 1996 | Suomi U16 | 10 | (0) |
| 1998 | Suomi U18 | 9 | (1) |
| 2000–2001 | Suomi U21 | 3 | (0) |
 Seurajoukkueuran tilastot kattavat vain kansalliset sarjat.
Teemu Vihtilä (s. 24. elokuuta 1980 Pori) on entinen suomalainen jalkapalloilija. Hän oli pelipaikaltaan keskikenttäpelaaja tai vasen laitalinkki.
Vihtilä aloitti uransa FC Jazzissa pelaten vuosien 1997–2000 aikana 48 Veikkausliigan ottelua. Liigadebyyttinsä hän teki 3. heinäkuuta 1997 Vaasan Palloseuraa vastaan ja ensimmäisen liigamaalinsa 14. kesäkuuta 2000 FC Interiä vastaan. Vihtilä siirtyi kaudeksi 2001 FC Interiin, jossa hän pelasi kahden vuoden aikana 23 ottelua. Vuonna 2003 hän palasi jälleen FC Jazzin riveihin. Seuran ajauduttua konkurssiin Vihtilä jatkoi uraansa aluksi Kaskö IK:ssa ja myöhemmin Porin Palloilijoissa.
Vihtilä on pelannut yhteensä 119 Veikkausliigaottelua, ja tehnyt niissä viisi maalia.
Luettelo GP2-ennätyksistä

Tämä on luettelo kaikkien GP2-sarjaan osallistuneiden kuljettajien ja tallien ennätyksistä.
Kuljettajien ennätykset

| Ennätyksen nimi | Ennätys | Ennätyksen haltija | Ennätyskilpailu/(Lähtö)/Kaudet |
| --- | --- | --- | --- |
| Eniten startteja | 118 |  Johnny Cecotto | Abu Dhabin GP 2016 (2) |
| Eniten voittoja | 11 |  Stoffel Vandoorne | Abu Dhabin GP 2015 (1) |
| Eniten pitkän kilpailun voittoja | 10 |  Stoffel Vandoorne | Abu Dhabin GP 2015 (1) |
| Eniten sprintti kilpailun voittoja | 7 |  Stefano Coletti | Abu Dhabin GP 2014 (2) |
| Eniten palkintosijoja | 26 |  Stoffel Vandoorne | Abu Dhabin GP 2015 (1) |
| Eniten palkintosijoja kauden aikana | 16 |  Stoffel Vandoorne | Kausi 2015 |
| Eniten paalupaikkoja | 8 |  Stoffel Vandoorne | Belgian GP 2015 (1) |
| Eniten nopeimpia kierroksia | 12 |  Stefano Coletti | Italian GP 2014 (2) |
| Eniten pisteitä | 540,5 |  Stoffel Vandoorne | Abu Dhabin GP 2015 (1) |
| Eniten peräkkäisiä voittoja | 3 |  Lewis Hamilton  Nico Hülkenberg | Monacon GP 2006 (1) – Britannian GP 2006 (2) Saksan GP 2009 (1) – Unkarin GP 2009 (1) |
| Eniten kilpailuja ennen ensimmäistä voittoa | 69 |  Rio Haryanto | Bahrainin GP 2015 (2) |
| Eniten kilpailuja ilman voittoja | 102 |  Julian Leal | Italian GP 2015 (2) |
| Eniten palkintosijoja ilman voittoja | 6 |  Kazuki Nakajima | Valencian GP 2007 (1) |
| Eniten peräkkäisiä palkintosijoja | 6 |  Romain Grosjean | Britannian GP 2011 (2) – Belgian GP 2011 (1) |
| Eniten kilpailuja ennen ensimmäistä palkintosijaa | 57 |  Julian Leal  Alexandre Negrão | Belgian GP 2013 (2) Turkin GP 2007 (2) |
| Eniten kilpailuja ilman palkintosijoja | 90 |  Daniël de Jong | Abu Dhabin GP 2016 (2) |
| Eniten palkintosijoja ennen ensimmäistä voittoa | 11 |  Felipe Nasr | Espanjan GP 2014 (2) |
| Eniten peräkkäisiä keskeytyksiä | 5 |  Luca Filippi  Marcos Martínez  Clivio Piccione | Euroopan GP 2009 (2) – Italian GP 2009 (2) Turkin GP 2007 (2) – Belgian GP 2007 (2) Saksan GP 2006 (2) – Turkin GP 2006 (2) |
Kuljettajien ennätykset > Tallien ennätykset

| Ennätyksen nimi | Ennätys | Ennätyksen haltija | Ennätyskilpailu/(Lähtö)/Kaudet |
| --- | --- | --- | --- |
| Eniten kilpailuja ilman voittoa | 85 |  BCN Competicion | Italian GP 2008 (2) |
Live in London (Testamentin albumi)

| Live in London Testament |
| --- | --- | --- |

DVD-julkaisun tiedot
 Julkaistu: 1. marraskuuta 2005
 Tyylilaji: thrash metal
 Kesto: 66.07
 Levy-yhtiö: Spitfire
Testamentin muut julkaisut
| Days of Darkness 2004 | Live in London 2005 | The Spitfire Collection 2007 |
Live in London on thrash metal -yhtye Testamentin livealbumi, joka julkaistiin vuonna 2005 levymerkillä Spitfire Records.
Kappaleet

The Preacher – 04.10
The New Order – 04.39
The Haunting – 04.27
Electric Crown – 05.40
Sins of Omission – 05.24
Souls of Black – 03.59
Into the Pit – 03.06
Trial by Fire – 05.17
Practice What You Preach – 05.27
Let Go of My World – 03.41
The Legacy – 05.29
Over the Wall – 04.52
Raging Waters – 04.41
Disciples of the Watch – 05.15
Kokoonpano

Chuck Billy – laulu
Alex Skolnick – soolokitara
Eric Peterson – rytmikitara
Greg Christian – basso
Louie Clemente – rummut
John Tempesta – rummut
Arvostelut

Allmusic:
Imperiumi: 7/10
Soundi:
Aiheesta muualla

Live in London (Testamentin albumi) Discogsissa. (englanniksi)
Albumi Live in London (Testamentin albumi) Encyclopaedia Metallum -sivustolla (englanniksi)
Lord of the Flies

| ”Lord of the Flies” Iron Maiden |
| --- | --- | --- |

Singlen tiedot
 Albumilta: The X Factor
 Julkaistu: 2. helmikuuta 1996
 Tyylilaji: heavy metal
 Kesto: 05.04
 Levy-yhtiö: EMI
Iron Maidenin muut singlet
| ”Man on the Edge” 1995 | ”Lord of the Flies” 1996 | ”Virus” 1996 |
”Lord of the Flies” on brittiläisen heavy metal -yhtye Iron Maidenin kappale. Se on toinen kappale yhtyeen vuoden 1995 albumilla The X Factor. Kappaleen ovat kirjoittaneet yhtyeen basisti Steve Harris ja kitaristi Janick Gers, ja se perustuu nimensä mukaisesti kirjailija William Goldingin vuoden 1954 romaaniin Kärpästen herra.
”Lord of the Flies” julkaistiin The X Factor -albumin toisena ja viimeisenä singlenä 2. helmikuuta 1996. Single sisälsi myös kaksi Iron Maidenin levyttämää coveria, The Whon kappaleesta ”My Generation” ja UFO:n kappaleesta ”Doctor Doctor”.
Kappaleet

Lord of the Flies – 5.03 (säv. Harris/Gers)
My Generation – 3.36 (säv. Townshend) (The Who -cover)
Doctor Doctor – 4.49 (säv. Schenker/Mogg) (UFO-cover)
Kokoonpano

Blaze Bayley – laulu
Steve Harris – basso, taustalaulu
Dave Murray – kitara
Janick Gers – kitara, taustalaulu
Nicko McBrain – rummut
Timo Salo (jääkiekkoilija)

| Timo Salo (jääkiekkoilija)> Henkilötiedot |
| --- | --- |
Syntynyt: 5. kesäkuuta 1985 (ikä 39) Naantali
Kansalaisuus:   Suomi
Jääkiekkoilija
Pelipaikka:  laitahyökkääjä
Maila:  vasen
Pituus:  181 cm
Paino:  81 kg
Seura
Seura:  TPS
Sarja:  SM-liiga
Pelinumero:  61
Pelaajaura
Pääsarjaura:  2004–2013
Aik. seurat:  TuTo (Mestis)   KalPa (SM-liiga)
| Mitalit> Maa:   Suomi.Miesten jääkiekko | Mitalit> Maa:   Suomi.Miesten jääkiekko | Mitalit> Maa:   Suomi.Miesten jääkiekko | Maa:   Suomi> Miesten jääkiekko |
| --- | --- | --- | --- |
|  Pronssia | SM-pronssi 2009 |  |  |
Timo Salo (s. 5. kesäkuuta 1985 Naantali) on suomalainen jääkiekkoilija. Hän pelaa laitahyökkääjänä TPS:ssa.
Salo on turkulaisseura Turun Tovereiden kasvatti. Hän on edustanut Mestiksessä TuToa neljänä kautena, ensimmäisen kokonaisen kauden hän pelasi 2004–2005 ja hänet palkittiin Mestiksen parhaana tulokkaana. Salo hankittiin KalPaan kaudeksi 2007–2008 monivuotisen joukkuetoverinsa Tapio Laakson kanssa. Salo pelasi tulokaskaudestaan SM-liigassa vain noin puolet olkapäävamman takia.
Kaudeksi 2011–2012 hän siirtyi Turun Palloseuraan yhdessä Tapio Laakson kanssa.
Lepers Caress

| Lepers Caress Arsis |
| --- | --- | --- |

EP-levyn tiedot
 Julkaistu: 4. joulukuuta 2012
 Formaatti: CD, 12" vinyyli, digitaalinen lataus
 Tuottaja(t): Kevin Cortes
 Tyylilaji: tekninen death metal melodinen death metal
 Kesto: 19.11
 Levy-yhtiö: Scion Audio/Visual
Arsisin muut julkaisut
| Starve for the Devil 2010 | Lepers Caress 2012 | Unwelcome 2013 |
Lepers Caress on yhdysvaltalaisen teknisen death metal -yhtye Arsisin EP-levy. Se julkaistiin joulukuussa 2012 levymerkillä Scion/Audio Visual.
Kappaleet

Haunted, Fragile and Frozen – 1.53 (instrumentaali)
Six Coffins Wide – 4.12
Veil of Mourning Black – 3.01
A Tearful Haunt, Condemned – 3.32
Carve My Cross – 4.06
Denied – 2.27
Kokoonpano

James Malone – laulu, kitara
Brandon Ellis – kitara
Noah Martin – bassokitara, taustalaulu
Shawn Priest – rummut
Kevin Cortes – tuottaja
Zeuss – äänittäjä, miksaaja
Arvostelut

Global Domination: 8/10
The Metal Observer: 9/10
Aiheesta muualla

Lepers Caress discogs.com -sivustolla
Albumi Lepers Caress Encyclopaedia Metallum -sivustolla (englanniksi)
Life According to Sam

| Life According to Sam |
| --- | --- |

Ohjaaja:  Andrea Nix Fine Sean Fine
Tuottaja:  Andrea Nix Fine Sean Fine
Säveltäjä:  Keegan DeWitt
Kuvaaja:  Sean Fine
Valmistustiedot
Valmistusmaa:  Yhdysvallat
Levittäjä:  HBO
Kesto:  94 minuuttia
Alkuperäiskieli:  englanti
Aiheesta muualla
IMDb
AllMovie
Life According to Sam on HBO:n dokumenttielokuva vuodelta 2013. Sen keskushenkilö on progeriaa sairastava Sam Berns. Hänen vanhempansa, lääkäri Leslie Gordon ja pediatri Scott Berns perustivat Progeria Research Foundationin. Perheen päättäväisyys hoitokeinojen löytämiseksi tuodaan Bernsin elämää kuvaavassa elokuvassa esiin. Elokuvan ohjasivat Sean Fine ja Andrea Nix Fine.
Life According to Sam esitettiin ensimmäisen kerran tammikuussa 2013 Sundancen elokuvajuhlilla. HBO-lähetyksessä se esitettiin ensimmäisen kerran 21. lokakuuta 2013. Elokuvasta myönnettiin Emmy-palkinto poikkeuksellisesta ansiosta dokumenttielokuvien teossa. Lisäksi elokuva voitti Peabody-palkinnon. Huhtikuussa 2014 elokuvasta myönnettiin myös Christopher-palkinto. Elokuva lisäsi kansainvälisesti tietoisuutta progeriasta ja Progeria Research Foundationin työstä. Amerikkalaisen jalkapallon seura New England Patriotsin omistaja Robert Kraft näki elokuvan, tapasi Sam Bernsin ja lahjoitti 500 000 dollariaa progeriaa koskevan kliinisen kokeilun laajentamiseksi.
Life According to Samin kesto on 95 minuuttia. Musiikin elokuvaan teki Keegan DeWitt. Elokuvan käsittelemä Sam Berns kuoli 10. tammikuuta 2014 vain 17 vuoden iässä.
Lepidobotryaceae

| Lepidobotryaceae |
| --- | --- |
 Lepidobotrys staudtii
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Celastrales
Heimo::  Lepidobotryaceae  J.Léonard, nom. cons.
Suvut
 Lepidobotrys  Ruptiliocarpon 
Katso myös
   Lepidobotryaceae Wikispeciesissä   Lepidobotryaceae Commonsissa 
Infobox OKNimi-testi OK: 
Lepidobotryaceae on pieni, kaksi- tai kolmelajinen kasviheimo, joka muodostaa koppisiemenisten Celastrales-lahkon yhdessä kelaskasvien (Celastraceae) kanssa.